প্রাইম দোলেশ্বরের কাছে ৩ রানে হারলো আবাহনী
প্রকাশের সময় : মার্চ ১০, ২০১৮, ৬:৪৮ অপরাহ্ণ
আপডেট সময় : মার্চ ১০, ২০১৮ at ৬:৪৮ অপরাহ্ণ
নিজস্ব প্রতিবেদক : ঢাকা প্রিমিয়ার ক্রিকেট লিগে (ডিপিএল) শনিবার প্রাইম দোলেশ্বর স্পোর্টিং ক্লাবের বিপক্ষে তিন রানে হেরেছে আবাহনী লিমিটেড। ৯ ম্যাচ খেলে ১১ পয়েন্ট নিয়ে এখন পয়েন্ট টেবিলে দ্বিতীয় অবস্থানে রয়েছে প্রাইম দোলেশ্বর স্পোর্টিং ক্লাব। আর সমান সংখ্যক ম্যাচে ১৪ পয়েন্ট নিয়ে শীর্ষে রয়েছে আবাহনী লিমিটেড।
এদিন মিরপুর শের-ই-বাংলা জাতীয় ক্রিকেট স্টেডিয়ামে অনুষ্ঠিত ম্যাচটিতে নির্ধারিত ৫০ ওভারে ৯ উইকেট হারিয়ে ২৩২ রান সংগ্রহ করে প্রাইম দোলেশ্বর স্পোর্টিং ক্লাব। দলের পক্ষে ফজলে মাহমুদ ৬৮ ও ফরহাদ হোসেন ৬৩ রান করেন। আবাহনী লিমিটেডের পক্ষে মাশরাফি বিন মুর্তজা ২টি, আরিফুল ইসলাম সবুজ ২টি, সন্দ্বীপ রয় ১টি ও মনন শর্মা ৪টি করে উইকেট নেন।
পরে আবাহনী লিমিটেড ব্যাট করতে নেমে ৪৯.৫ ওভারে ২২৯ রান সংগ্রহ করে অলআউট হয়ে যায় আবাহনী লিমিটেড। দলের পক্ষে মোহাম্মদ মিথুন ৬০ ও নাসির হোসেন ৫৩ রান করেন। প্রাইম দোলেশ্বর স্পোর্টিং ক্লাবের পক্ষে আরাফাত সানি ৩টি, জোহাইব খান ১টি, শরীফুল্লাহ ২টি ও ফরহাদ রেজা ৩টি করে উইকেট নেন। ম্যাচ সেরা হন ফরহাদ রেজা।